Pöhl var svært virksom innenfor de estlandssvenske kulturorganisasjonene. Han klarte ved hjelp av bekjentskaper i Sverige å utbre biblioteker i Estlands svenskebygder. Dette skulle gjøre estlandssvenskene mer motstandsdyktige mot kulturpåvirkning fra estiske og russiske interesser. Han ledet også luthersk misjons- og menighetsrådsarbeid, noe som var vanskelig så lenge Estland var en del av Det russiske keiserdømmet. Han gjorde også forarbeidet til en svensk folkehøyskole, som kunne virkeliggjøres etter at Republikken Estland ble selvstendig i 1918.